Komisijas 2026.gada 7.jūlija atbilde uz pretendenta jautājumu iepirkumā “Krūts vēža pacientu informēšanas un izglītošanas pasākuma īstenošana” (id.Nr. SPKC 2026/14/ESF) (turpmāk – Iepirkums).

Jautājums:
Labdien! 
Lai nodrošinātu atbilstošu klātienes pasākumu satura un ārstniecības personu iesaistes plānošanu, lūdzam precizēt klātienes pasākumu ieceri. Lūdzam sniegt papildu informāciju par katra pasākuma mērķi, plānoto mērķauditoriju, vēlamo norises formātu un tematisko fokusu, kā arī precizēt Pasūtītāja sagaidāmo rezultātu.

Atbilde: 
Komisija informē, ka klātienes pasākumu mērķauditorija ir pacienti un pacientu tuvinieki un to mērķis ir informēt par pacientu pieredzes un līdzestības nozīmi onkoloģisko saslimšanu, konkrētāk – krūts vēža, ārstniecībā, t.sk. diagnostikā un novērošanā. 
Kā norādīts Iepirkuma nolikuma 1.pielikuma “Tehniskā specifikācija” 2.3.3.punktā pasākuma saturs ir jāveido par tēmām, kas saistītas ar krūts vēža pacientu līdzestību ārstēšanā un novērošanā; saturā noteikti jāiekļauj praktiskas aktivitātes, piemēram, pacienta apmācība recidīva kontrolei, u.tml. Tas nozīmē, ka pakalpojuma sniedzējs (Izpildītājs) klātienes pasākuma formātu ārstniecības iestādēs (slimnīcās) veido , iekļaujot, piemēram, pieredzes stāstus, informāciju par aktuālajiem pētījumiem u.c. Katra pasākuma formātu, dalībniekus, saturu un norises laiku ir jāsaskaņo ar Pasūtītāju un katru ārstniecības iestādi (ārstniecības iestādes jau būs informētas par pasākumu). Pasākuma rezultātā pacienti iegūtu informāciju par to, cik nozīmīga ir iesaiste ārstniecības procesā un kā tieši iesaistīties.


